ΠΕΡΙΕΧΟΜΕΝΑ
ΑΠΟΦΑΣΕΙΣ
Απονομή Ηθικής Αμοιβής σε Στέλεχος Εκπαίδευσης και Εκπαιδευτικό Δ.Ε. του ΥΠΑΙΘΑ.
Απονομή Ηθικής Αμοιβής σε Εκπαιδευτικό Π.Ε.
του ΥΠΑΙΘΑ.
ΑΠΟΦΑΣΕΙΣ
Αριθμ. 2842
(1)
Απονομή Ηθικής Αμοιβής σε Στέλεχος Εκπαίδευσης και Εκπαιδευτικό Δ.Ε. του ΥΠΑΙΘΑ .
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
α. Τα άρθρα 61 και 62 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26).
β. Το υπ’ αρ. 15682/17.4.2024 έγγραφο της Διεύθυνσης
Δευτεροβάθμιας Εκπαίδευσης Α’ Αθήνας.
γ. Το υπ’ αρ. 2609/17.4.2024 έγγραφο της Περιφερειακής Διεύθυνσης Πρωτοβάθμιας και Δευτεροβάθμιας
Εκπαίδευσης Νοτίου Αιγαίου.
δ. Τη σύμφωνη γνώμη του Κεντρικού Υπηρεσιακού
Συμβουλίου Δευτεροβάθμιας Εκπαίδευσης (ΚΥΣΔΕ) με
υπ’ αρ. 9/17.04.2024 πρακτικού, αποφασίζουμε:
Απονέμουμε την ηθική αμοιβή του «ΕΠΑΙΝΟΥ»:
α) Στον εκπαιδευτικό Δευτεροβάθμιας Εκπαίδευσης
ΠΑΠΑΔΑΝΤΩΝΑΚΗ ΓΕΩΡΓΙΟ, κλάδου ΠΕ86, που υπηρετεί ως Διευθυντής στο 41ο Γυμνάσιο Αθηνών, διότι στις
26 Μαρτίου 2024 προέβη σε πράξεις εξαιρετικές κατά
την εκτέλεση της υπηρεσίας του, που δεν επιβάλλονται
από τα καθήκοντά του, και ειδικότερα επέδειξε υψηλή
αίσθηση καθήκοντος, αυτοθυσίας και ευσυνειδησίας
κατά τη διάρκεια ένοπλης επίθεσης από εξωσχολικό
άτομο, που έλαβε χώρα στο 41ο Γυμνάσιο Αθηνών, όπου
τραυματίστηκαν βαρύτατα μαθητής της Β’ τάξης και ο
Διευθυντής του σχολείου και
β) στον εκπαιδευτικό Δευτεροβάθμιας Εκπαίδευσης
ΤΡΟΥΜΟΥΛΗ ΙΩΑΝΝΗ-ΕΡΡΙΚΟ, κλάδου ΠΕ79.01 Μουσικής, που υπηρετεί ως αναπληρωτής στο 3ο Γυμνάσιο
Κω, διότι στις 3 Νοεμβρίου 2023 προέβη σε πράξεις
εξαιρετικές κατά την εκτέλεση της υπηρεσίας του, που
δεν επιβάλλονται από τα καθήκοντά του και ειδικότερα
λόγω της σωτήριας παρέμβασής του, καθότι παρείχε τις
πρώτες βοήθειες πραγματοποιώντας καρδιοαναπνευστική αναζωογόνηση (ΚΑΡΠΑ), με χρήση αυτόματου
εξωτερικού απινιδωτή (ΑΕΑ), επαναφέροντας επιτυχώς
και με ασφάλεια μαθήτρια της Β’ Γυμνασίου, που είχε
καταρρεύσει στο κλιμακοστάσιο.
Η παρούσα να κοινοποιηθεί σε όλες τις υπηρεσίες του
Υπουργείου Παιδείας, Θρησκευμάτων και Αθλητισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Απριλίου 2024
Ο Υπουργος
ΚΥΡΙΑΚΟΣ ΠΙΕΡΡΑΚΑΚΗΣ
Ι
Αριθμ. 2841
(2)
Απονομή Ηθικής Αμοιβής σε Εκπαιδευτικό Π.Ε.
του ΥΠΑΙΘΑ.
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
α. Τα άρθρα 61 και 62 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26).
β. Το υπό στοιχεία Φ.31.2Δ/3225/17.04.2024 έγγραφο
της Διεύθυνσης Πρωτοβάθμιας Εκπαίδευσης Σερρών.
γ. Το υπ’ αρ. 49/17-04-2024 έγγραφο του Διευθυντή
του Πειραματικού Δημοτικού Σχολείου Σερρών «Κ. Καραμανλής», στο οποίο υπηρετεί η εκπαιδευτικός.
δ. Τη σύμφωνη γνώμη του Κεντρικού Υπηρεσιακού
Συμβουλίου Πρωτοβάθμιας Εκπαίδευσης (ΚΥΣΠΕ) με υπ’
αρ. 7/17.04.2024 πρακτικού, αποφασίζουμε:
Απονέμουμε την ηθική αμοιβή του «ΕΠΑΙΝΟΥ» στην
εκπαιδευτικό Πρωτοβάθμιας Εκπαίδευσης ΒΑΓΕΝΑ
ΑΝΤΩΝΙΑ του Γεωργίου (ΑΜ 701470), κλάδου ΠΕ70
Δασκάλων, που υπηρετεί στο Πειραματικό Δημοτικό
Σχολείο Σερρών «Κ. Καραμανλής», διότι στις 21 ΣεΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2407
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2407/22.04.2024
πτεμβρίου 2023 προέβη σε εξαιρετικές πράξεις κατά
την εκτέλεση της υπηρεσίας της, που δεν επιβάλλονται
από τα καθήκοντά της, και ειδικότερα λόγω της σωτήριας
παρέμβασής της, καθότι παρείχε τις πρώτες βοήθειες
σε μαθητή της ζώνης του ολοήμερου, εφαρμόζοντας
την λαβή HEIMLICH και επαναφέροντας επιτυχώς και με
ασφάλεια τον μαθητή που είχε καταρρεύσει στην αίθουσα εκδηλώσεων - σίτισης με αδυναμία αναπνοής λόγω
κατάστασης πνιγμού.
Η παρούσα να κοινοποιηθεί σε όλες τις υπηρεσίες του
Υπουργείου Παιδείας, Θρησκευμάτων και Αθλητισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Απριλίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ

[Source: 20240202407.pdf | Tokens: 3860]